Spellemannprisen 2001

Spellemannprisen 2001 var den trettiende utgaven av Spellemannprisen og ble delt ut i Oslo Spektrum fredag 1. mars 2002. Morten Abel ble kveldens store vinner med prisen for Årets spellemann og som vinner av klassene popsolist og årets låt. Röyksopp gjorde det også bra og vant prisen i den nye klassen elektronika samt årets musikkvideo. I tillegg til elektronika ble det for første gang delt ut pris i klassen blues mens metal erstattet hardrock-klassen. Klassen årets artist ble tatt bort etter fire år.

I anledning Spellemannprisens 30-årsjubileum ble det også delt ut en spesialpris kalt Tidenes norske hit hvor Spellemannkomitéen nominerte 14 låter fra prisens 30 årige historie. Vinneren ble avgjort av publikum som på forhånd kunne avgi sin stemme via telefon og internett. «Noen ganger er det all right» med Odd Børretzen og Lars Martin Myhre gikk av med seieren foran «Take on Me» med a-ha og «Lys og varme» med Åge Aleksandersen. På grunn av publikumsavstemning på tidenes norske hit, ble vinner av årets låt kåret av Spellemannkomiteen. Det ble ikke offentliggjort nominerte i klassen Årets spellemann.

Det var den 30. og foreløpig siste gang NRK arrangerte utdelingen etter å ha produsert og sendt utdelingen siden starten med 1972-utdelingen. De ni neste utdelingene ble sendt på TV 2 før NRK igjen sendte prisen fra 2011-utdelingen. Etter fire år med todelt utdeling og to programledere, var utdelingen igjen samlet i en hovedutdeling. Utdelingen ble ledet av Bård Tufte Johansen og overført direkte på NRK1.

Vinnere

Øvrige nominerte 
Popsolist:
 Sondre Lerche – Faces Down
 Odd – Mind Your Head

Popgruppe:
 D'Sound – Talkin' Talk
 Katthult – Katthult
 Zuma – Juno

Rock:
 Vidar Busk – Venus Texas
 Kaada – Thank You for Giving Me Your Valuable Time
 Motorpsycho – Phanerothyme
 Whopper – Takes & Mistakes

Elektronika:
 Bjørn Torske – Trøbbel
 Xploding Plastix – Amateur Girlfriend Go Proskit Agents

Blues:
 Knut Reiersrud – Sweet Showers of Rain
 Kåre Virud – Kåre Virud i teatret

Metal:
 Borknagar – Empiricism
 Emperor – Prometheus - The Discipline of Fire & Demise

Hip-hop:
 Opaque – Gourmet Garbage
 Professor Anarad – I Lost My Mind Somewhere By Da Rivers of Babylon
 Salvador – Solar Consciousness

Åpen klasse:
 Arve Henriksen – Sakuteiki
 Krøyt – One Heart Is Too Small
 Paal Nilssen-Love – Sticks & Stones
 Bugge Wesseltoft – New Conception of Jazz: Moving

Folkemusikk/gammaldans:
 Knut Buen – Spelemannsprøva
 Bukkene Bruse – Den fagraste rosa
 Kvarts – Filigran

Danseorkester:
 Gunnar Fjeldseth Band – Det er hælj
 Trond Erics – Det ligger no rart i luften

Jazz:
 Close Erase – Dance This
 Silje Nergaard – At First Light
 Knut Riisnæs – Touching

Klassisk musikk:
 Leif Ove Andsnes – Liszt – Piano recital
 Vertavo String Quartet – Bela Bartok; String quartets 1-6

Samtidsmusikk:
 Ametri String Quartet – Ness/Husby/Buene/Grenager/Kahrs/Adderly
 BIT20 Ensemble og solister – Henrik Hellstenius Sera

Viser:
 Kirsten Bråten Berg – Syng du mi røyst
 Jonas Fjeld – Tidevann
 Anita Skorgan – Gull

Barneplate:
 Asgeir – Sjefen over alle sjefer
 Wenche Myhre – Du og jeg og vi to!

Årets musikkvideo:
 Cato Salsa Experience – «So the Circus is Back in Town»
 Jaga Jazzist – «Airborne»
 Opaque – «Finally Here»
 Popium – «Favourite Blunders»

Årets nykommer:
 Kaizers Orchestra – Ompa til du dør
 Kings of Convenience – Quiet Is the New Loud
 Röyksopp – Melody A.M.
 Tweeterfriendly Music – Enjoy Tweeter – Friendly Music Volume 2

Årets låt:
 Cape – «Tic-tac»
 Hanah – «Hollywood Lie»
 Organic – «Big Brother»
 Röyksopp – «Eple»

Tidenes norske hit:
 Jahn Teigen – «Min første kjærlighet»
 Halvdan Sivertsen – «Kjærlighetsvisa»
 Lars Kilevold – «Livet er for kjipt»
 Knutsen & Ludvigsen – «Dum og deilig»
 The Monroes – «Sunday People»
 a-ha – «Take on Me»
 Åge Aleksandersen – «Lys og varme»
 Bobbysocks – «La det swinge»
 Jørn Hoel – «Har en drøm»
 DumDum Boys – «Splitter pine»
 deLillos – «Neste sommer»

Kilder 
 
 
 

Spellemannprisen
Hendelser i 2002
Musikk i 2001
Musikk i 2002